ગુજરાત વિધાનસભાની ચૂંટણી માટે મત ગણતરી શરૂ થઇ ચૂકી છે. સવારે 8 વાગ્યાથી શરૂ થયેલ મત ગણતરીના રૂઝાન પણ સામે આવી રહ્યાં છે. શરૂઆતમાં ભાજપ આગળ હતું, પરંતુ ધીરે-ધીરે મોટી ઉથલ-પાથલ જોવા મળી હતી. કેટલીક બેઠકોએ અપક્ષ તો કેટલીક બેઠકો પર કોંગ્રેસ આગળ જોવા મળ્યું છે. ચૂંટણી પરિણામોના આ પ્રારંભિક વલણની અસર શેર બજારમાં પણ જોવા મળી છે. પ્રારંભિક ટ્રેન્ડમાં ભાજપ પાછળ રહેતાં શેર બજાર 600થી વધુ પોઇન્ટથી તૂટ્યું હતું. સેનસેક્સ 600.51 પોઇન્ટ ડાઉન ગયું હોવાના સમાચાર હતા. હાલ નિફ્ટી 10,134.35 પર છે. જો કે, ધીરે-ધીરે ભાજપ ફરી આગળ થતાં શેર બજારમાં પણતેજી જોવા મળી હતી. ભાજપ આગળ આવતાં સેન્સેક્સમાં 200 પોઇન્ટનો ઉછાળો નોંધાયો હતો.